เงินบาทปิด29.81/83 แข็งค่าเล็กน้อย
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 29.81/83 ปรับตัวแข็งค่าเล็กน้อย
15 ต.ค. 2553

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 29.81/83 ปรับตัวแข็งค่าเล็กน้อย
นักบริหารเงินธนาคารซีไอเอ็มบีไทย กล่าวว่า เงินบาทปิดตลาดเย็นนี้อยู่ที่ระดับ 29.81/83 บาท/ดอลลาร์ ปรับตัวแข็งค่าจากเปิดตลาดช่วงเช้าเล็กน้อยที่ระดับ 29.82/84 บาท/ดอลลาร์ ระหว่างวันปรับตัวแข็งค่าไปทำนิวโลว์ที่ระดับ 29.80/82 บาท/ดอลลาร์ โดยยังคงเคลื่อนไหวในทิศทางเดียวกันกับค่าเงินในภูมิภาค และไม่มีปัจจัยใหม่เข้ามานอกเหนือจากการอ่อนค่าของดอลลาร์
"เคลื่อนไหวในกรอบแคบๆ อาจเป็นเพราะมีแบงก์ชาติเข้ามาดูแลบ้าง" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 81.21/25 เยน/ดอลลาร์ ปรับตัวแข็งค่าจากระดับ 81.43/46 เยน/ดอลลาร์ ส่วนเงินยูโรอยู่ที่ระดับ 1.4087/4091 ดอลลาร์/ยูโร ปรับตัวแข็งค่าเช่นกันจากระดับ 1.4040/4045 ดอลลาร์/ยูโร 
นักบริหารเงิน มองว่า สัปดาห์หน้าเงินบาทยังมีแนวโน้มปรับตัวแข็งค่าต่อเนื่อง โดยมองกรอบเคลื่อนไหวไว้ระหว่าง 29.70-29.85 บาท/ดอลลาร์